Éld át a tőzsdézés izgalmát: Elindult a regisztráció az idei részvényfutamra

A Budapesti Értéktőzsde és a Pénziránytű Alapítvány ismét meghirdeti ingyenes tőzsdejátékát, a BÉT Részvényfutamot, amely a 7-8. osztályos és középiskolás diákok, valamint tanáraik és szüleik számára kínál izgalmas tőkepiaci tanulási lehetőséget. A négyhetes online versenyre február 10-étől jelentkezhetnek az érdeklődők. A játékosok mélyebb betekintést nyerhetnek a tőzsdei világba, próbára tehetik befektetési ismereteiket, a legjobban teljesítő diákok és a legaktívabb tanárok pedig értékes nyereményekkel gazdagodhatnak.

Mától lehet regisztrálni a 2025-ben kilencedik alkalommal megrendezett BÉT Részvényfutamra. A versenyen, amely 21 kereskedési napon keresztül zajlik, a 7-8. osztályos tanulók, középiskolások mellett a tanárok és szülők is részt vehetnek, hogy próbára tegyék tudásukat a tőzsdével kapcsolatban. A résztvevők a Budapesti Értéktőzsdén jegyzett prémium kategóriás részvényekkel kereskedhetnek, valós idejű árfolyamok mellett, 2 millió forint virtuális tőkével. Emellett minden nap három kvízkérdés megválaszolásával növelhetik portfóliójuk értékét, így még nagyobb esélyük nyílik a sikerre.

A versenyre az alábbi oldalon lehet regisztrálni: https://bet.hu/reszvenyfutam

A felkészülést a letölthető Tőzsde ABC, a Pénziránytű Alapítvány befektetői tudatosságot fejlesztő diasorai, az Iránytű a pénzügyekhez című tankönyv, valamint a BÉT tőkepiaci fogalomtára is segíti.

A 2025. március 3. és 31. között zajló verseny végén a legkiemelkedőbb teljesítményt nyújtó játékosok értékes ajándékokkal térhetnek haza a szervezők, a Budapesti Értéktőzsde és a Pénziránytű Alapítvány jóvoltából.

A BÉT Részvényfutamról

Az idén összesen 21 kereskedési napot felölelő játék a 7-8. osztályos és a középiskolás diákokat, valamint tanáraikat és szüleiket szólítja meg. A játék időtartama alatt a BÉT Prémium kategóriájában jegyzett 20 részvénnyel valós idejű árfolyamok mellett, 2 millió forintos virtuális tőke segítségével tudnak kereskedni a játékosok, ezenfelül a napi három kvíz kérdésekre adott helyes válaszokkal is növelhetik profitjukat.

Sajtókapcsolat:

* media@bse.hu

Eredeti tartalom: Budapesti Értéktőzsde Nyrt.

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/?p=19120